REZULTATET E TË NXËNIT SIPAS TEMATIKAVE NË KLASEN E PARË

Tema 1: Unë dhe të tjerët
Trajtimi i kësaj teme i ndihmon fëmijët të kuptojnë se të tjerët kanë ndjenja, mendime dhe përvoja të ndryshme. Kjo është baza për krijimin e ndjeshmërisë tek ta.
Trajtimi i kësaj teme që përfshin çështje të ndjeshme si familja, shokët, miqtë, dallimet etj., edukon respektin dhe në të njëjtën kohë krijon një mjedis në të cilin të gjithë ndihen të sigurt. Respekti për të ndryshmen i mëson fëmijët ta vlerësojnë e ta pranojnë atë dhe të përfshijnë të gjithë, pavarësisht nga dallimet e tyre.
Po kështu komunikimi dhe ndërveprimet e respektueshme janë aftësi themelore sociale që fëmijët duhet të mësojnë për të lundruar me sukses në marrëdhëniet shoqërore duke zhvilluar edhe aftësitë e tyre sociale

	[bookmark: OLE_LINK27][bookmark: OLE_LINK28]Rezultatet e të nxënit
Unë dhe të tjerët -  9 orë

	Njohuritë
	Aftësitë
	Qëndrimet dhe vlerat

	· Nxënësi njeh vetveten, tiparet, nevojat, dëshirat etj. 
· Nxënësi dallon çfarë e bën të veçantë në raport me të tjerët dhe ato që ai i ka të përbashkëta me ta: (nevoja, dëshira, ëndrra, tipare të jashtme, prejardhje etj.).
· Nxënësi njihet/zbulon vetë tiparet që janë thelbësore nga ato që nuk janë të tilla në dallimet dhe të përbashkëtat që ka me të tjerët.
· Nxënësit i mundësohet njohja dhe kuptimi i lidhjeve që ekzistojnë ndërmjet tij dhe të tjerëve dhe i nevojës që ai ka për të tjerët.
· Nxënësi fillon të mësojë për rëndësinë e ndihmës së ndërsjellë dhe bashkëpunimit për të plotësuar nevojat e përbashkëta.
· Nxënësi fillon të mësojë disa nga pasojat ose konfliktet që vijnë nga moskuptimi ose mosrespektimi i të ndryshmes dhe mëson të parandalojë konfliktet ose pasojat e padëshiruara 
	Nxënësi duhet të aftësohet:
· Të identifikojë dhe të përshkruajë karakteristikat e tyre themelore (p.sh., emrin, moshën, mendimet, ndjenjat, pëlqimet, mospëlqimet).
· Të identifikojë të përshkruajë karakteristikat themelore të të tjerëve (p.sh., emrin, moshën, mendimet, ndjenjat, pëlqimet, mospëlqimet).
· Të identifikojë ngjashmëritë dhe dallimet mes tyre dhe shokëve të klasës.
· Të dallojë që ai dhe të tjerët i shohin dhe i përjetojnë gjërat ndryshe. 
· Të tregojë që secili shikon tek tjetri pak nga vetja dhe anasjelltas
· Të tregojë përse është e rëndësishme të kuptojë dhe të bashkëpunojë me të tjerët 
	Nxënësi duhet të aftësohet:
· Të tregojë interes për nevojat e të tjerëve. 
· Të komunikojë lirshëm idetë, mendimet dhe ndjenjat e tij. 
· Të marrë parasysh e të shqetësohet për mënyrën si mund të ndihen të tjerët në situata të caktuara. 


Tema 2: Respekti, bashkëjetesa paqësore rregullat

1. Respekti është thelbësor për bashkëpunim dhe bashkëjetesën paqësore. A krijon një hapësirë ​​të sigurt për dialog dhe reagime  konstruktive. Respekti është gur themeli për besimin si kusht i domosdoshëm për bashkëpunim. Respekti krijon themelin e mirëkuptimit dhe vlerësimit të ndërsjellë, i cili është thelbësor për një bashkëpunim të suksesshëm dhe produktiv. Komunikimet e hapura dhe ndërveprimet me respekt pakësojnë keqkuptimet dhe mosmarrëveshjet, për rrjedhojë, edhe konfliktet. Një bashkëpunim në respekt krijon më shumë mundësi për përvoja të reja dhe për vendimmarrje më të mirë menduara. 
2. Respekti dhe rregullat. Respekti nuk është diçka që realizohet vetvetiu. Jo gjithmonë njohja e rëndësisë së tij është kusht për zbatimin e tij në praktikë. Jo gjithmonë pranimi i respektit për tjetrin shoqërohet edhe me respektimin e tjetrit. Njerëzit janë të ndryshëm, kanë pëlqime, ide, mendime, interesa, këndvështrime të ndryshme, për rrjedhojë, edhe kritere të ndryshme për vlerat që duhet të respektojnë. 
Për këtë arsye është e nevojshme që të krijohen disa kushte që e bëjnë respektin detyrim dhe jo dëshirë. Këto kushte duhet të bazohen në vlera demokratike, gjerësisht të pranuara si të tilla nga të gjithë, ose të paktën nga shumica. Një ndër kushtet që luan rol në krijimin e një mjedisi që mundëson dhe garanton respekt janë rregullat. Për këtë arsye, të kuptuarit e tyre, të rëndësisë së tyre për jetesën në shoqëri dhe, në mënyrë të veçantë si mjet që , në një farë mënyrë na detyron të respektojmë të tjerët është objektiv i këtij programi.

	Rezultatet e  të nxënit
Respekti, bashkëjetesa paqësore, rregullat 10 orë

	Njohuritë
	Aftësitë
	Qëndrimet dhe vlerat (Tregues)

	1. Respekti dhe bashkëjetesa paqësore
· Nxënësi ndihmohet të kuptojë rëndësinë 
e respektit për vete dhe për të tjerët. 
· Ai kupton çfarë do të thotë të respektosh veten dhe tjetrin, në të përbashkëtat dhe dallimet ndërmjet tyre.
· Nxënësi mëson që respekti ndaj tjetrit do të thotë respekt për çdo gjë që ai e quan të dashur. 
· Nxënësi kupton që kur individët ndihen 
të respektuar ata kanë më shumë të ngjarë, 
të luajnë së bashku, të ndajnë hapur idetë, opinionet dhe shqetësimet e tyre, 
të komunikojnë e të bashkëpunojnë më mirë 
me njëri-tjetrin.
· Nxënësi fillon të kuptojë konfliktet që lidhen me mungesën e respektit si dhe modelin e trajtimit dhe të zgjidhjes së tij.
· Ai kupton se pa respekt nuk ka bashkëpunim dhe bashkëjetesë paqësore.

2. Respekti dhe rregullat
· Nxënësit i jepet mundësia të kuptojë lidhjen ndërmjet respektit dhe rregullave, si faktorë të rëndësishëm që garantojnë bashkëpunimin dhe bashkëjetesën paqësore në një komunitet.
· Ai ftohet të reflektojë për përvojën e tij personale në marrëdhënie me të tjerët dhe të flasë për raste kur ai mendon se nuk ka pasur rregulla ose kur rregullat janë shkelur dhe të përshkruajë disa nga pasojat për atë vetë dhe për të tjerët.
· Nxënësi ndjen nevojën e hartimit të rregullave dhe përfshihet në procesin e hartimit të rregullave të klasës. 
· Nxënësi vihet në situata mësimore që e ndihmojnë të kuptojë si shkelja e rregullave mund të dëmtojë atë dhe të tjerët.
	1. Respekti dhe bashkëjetesa paqësore
Nxënësi duhet të aftësohet:
· Të përcaktojë "respektin" me gjuhën e tij.
· Të identifikojë mënyra për të treguar respekt për veten dhe të tjerët.
· Të demonstrojë sjellje që tregojnë respekt
· Të tregojë si ndikon respekti për veten në marrëdhëniet me njerëzi e dashur.
· Të tregojë që të gjithë meritojnë respekt, pavarësisht nga dallimet.
· Të parashikojë pasojat e mungesës së respektit në aspekte të ndryshme.
· Të trajtojë konflikte të thjeshta që lidhen me mungesën e respektit në klasë ose në komunitet.



2. Respekti dhe rregullat
· Të tregojë të kuptuarit për rregullat dhe respektin. 
· Të flasë për rëndësinë e rregullave për jetesën e përbashkët. 
· Të shpjegojë që ndjekja e rregullave tregon respekt për të tjerët dhe bashkësinë ku jetojnë.
· Të tregojë shembuj të lidhjes ndërmjet respektit dhe rregullave në jetën e tyre 
të përditshme.
· Të tregojë me shembuj disa nga pasojat 
që shoqërojnë thyerjen ose mosrespektimin e rregullave.
· Të hartojë disa rregulla të thjeshta 
që nxisin respektin në klasën dhe 
shkollën e tyre.
	Nxënësi:
· I kushton vëmendje ideve dhe këndvështrimeve të të tjerëve pa i ndërprerë apo hedhur poshtë ato.
· Vlerëson kontributin e të tjerëve. 
· Përdor gjuhë respektuese dhe përfshirëse me të gjithë.
· Demonstron gatishmërinë e tij për të ndjekur rregullat në veprimtaritë e përditshme në familje, grup, klasë, shkollë etj. edhe si shprehje e respektit dhe e përgjegjësisë për vete dhe për komunitetin.
· Demonstron gatishmërinë për të përmirësuar rregullat në interes të rritjes së respektit dhe bashkëjetesës paqësore.











Tematika 3:  Sjellja e shëndetshme dhe e sigurt në shtëpi, shkollë, në park, në rrugë.

Nxënësit duhet të jenë të vetëdijshëm për rëndësinë e shëndetit dhe të sigurisë personale, sikurse për shëndetin dhe sigurinë e komunitetit. 
Sjellja e shëndetshme dhe e sigurt nuk ka të bëjë vetëm dhe thjesht me ruajtjen e vetes nga rreziqet. Ajo përfshin ndjenjën e përgjegjësisë ndaj vetes dhe të tjerëve. Veprimet tona nuk ndodhin në boshllëk apo në izolim. Ajo që ne bëjmë ndikon tek të tjerët, për të mirë apo për të keq. 
Kjo kërkon që ne të jemi në gjendje të mendojmë dhe të parashikojmë pasojat e mundshme të veprimeve tona. 
Sjellja e sigurt është përgjegjësi e përbashkët që ndihmon në krijimin e një mjedisi të sigurt. Është përpjekje e përbashkët, është kujdes i përbashkët, është tregues përgjegjësie dhe respekti.
Fëmijët kanë filluar të përdorin internetin në moshat më të vogla. Ka shumë përfitime për të ekspozuar fëmijën tuaj ndaj asaj që bota online ka për të ofruar; Interneti mund të përdoret si instrument mësimi, socializimi dhe argëtimi. Megjithatë, si çdo mjet, ai duhet të përdoret në mënyrë të sigurt. Njohja e fëmijëve me rreziqet që shoqërojnë përdorimin e internetit do të ndihmojë në krijimin dhe konsolidimin e një mjedisi të shëndetshëm dhe të sigurt.

	Rezultatet e pritshme të të nxënit
Sjellja e shëndetshme dhe e sigurt në shtëpi, shkollë, në park, në rrugë.  9 orë

	Njohuri
	Aftësitë
	Qëndrimet dhe vlerat

	· Nxënësi ndërgjegjësohet për faktin që do të përballet me rreziqe në çdo hap të jetës dhe në çdo fushë të veprimtarisë në të cilën ai do të përfshihet: në shtëpi e shkollë dhe komunitet.
· Nxënësi njihet me tipologjinë e rreziqeve që ndeshen konkretisht në mjedise e veprimtari të ndryshme etj. 
· Nxënësi bëhet i vetëdijshëm për rëndësinë e rregullave që duhen vendosur e zbatuar për të mos dëmtuar veten dhe të tjerët në shtëpi dhe shkollë, në park, lagje, rrugë dhe me qëllim që t’i parandalojë ato.
· Nxënësi njihet me disa nga rregullat që garantojnë një sjellje të shëndetshme dhe të sigurt në fusha e veprimtari të ndryshme dhe përpiqet t’i zbatojë ato.  
· Të qenit online dhe parimet e përdorimit të sigurt të internetit.
· Ai duhet të mbajë parasysh që:
· Informacionin për vete dhe familjarët e tij 
nuk duhet të ndahet me të tjerët (emri, mosha, adresa, nr. Tel, foto personale etj. 
· Njerëzit që shfaqen në komunikimin online mund të mos jenë ata që paraqiten.
· Informacioni mund të mos jetë i vërtetë 
ose i saktë.
· Duhet të kërkojë ndihmë tek të rriturit e besuar në rastet kur ndihet i frikësuar, i shqetësuar, 
i pasigurt etj.
· Të mos shkarkojë të dhëna pa u konsultuar më parë me prindërit ose të rritur të besuar etj.
· Të mësojë konceptet dhe simbolet kryesore pamore që përmbajnë informacione paralajmëruese.
	Nxënësi duhet të aftësohet:
· Të identifikojë dhe të shpjegojë rëndësinë e veprimeve dhe rregullave bazë të higjienës (p.sh., larja e duarve, larja e dhëmbëve, larja).
· Të përshkruajë disa prej ushqimeve të shëndetshme dhe të tregojë përse janë të tilla.
· Të tregojë përse është i rëndësishëm gjumi dhe ushtrimet fizike.
· Të përshkruajë disa nga zakonet në fushën e të ushqyerit dhe të të ushtruarit në këndvështrimin e sjelljes së shëndetshme dhe të sigurt.
· Të identifikojë rreziqet e mundshme të sigurisë në shtëpi dhe shkollë (mjete të mprehta, mjete pastrimi, zjarri, elektriciteti, shkallët etj.
· Të përshkruajë dhe të praktikojë rregullat bazë të sigurisë në shtëpi, përfshira ato të ndihmës së parë (në raste prerje, gërvishtje).
· Të tregojë rëndësinë e përdorimit të pajisjeve të sigurisë (p.sh., helmeta, rripa sigurie).
· Të identifikojë disa nga sjelljet e sigurta 
në shtëpi, shkollë dhe në mjedise publike (parku i lojërave, lagje, rrugë), me qëllim parandalimin e situatave të rrezikshme 
për vete dhe për të tjerët.
· Të dallojë sinjalet kryesore të kalimit 
të rrugës dhe të kërkojë gjithmonë ndihmën 
e të rriturit për ta kaluar atë.
· Të përshkruajnë disa nga veprimet që duhet të kryejë në përgjigje të llojit të rrezikut. 
· Të dallojë dhe të përdorë simbolet kryesore pamore paralajmëruese.
· Të dallojë disa nga rreziqet e përdorimit 
të internetit për të dhe të tjerët.
· Të përshkruajë disa nga parimet që duhet 
të mbajë parasysh kur përdor internetin.
· Të identifikojë të rriturit e besuar tek 
të cilët mund të kërkojë ndihmë në situata 
të pasigurta.
· Të raportojnë tek të rriturit rastet kur 
u kërkohet informacion për vete.
	Nxënësi:
· Respekton rregullat në çdo fushë të veprimtarisë.
· Bashkëpunon me të tjerët për të vendosur rregulla të reja kur është e nevojshme.
· Përpiqet të njohë rreziqet e mundshme që mund të shfaqen në mjedise të ndryshme.
· Përkushtohet të mësojë si të parandalojë rreziqet për vete dhe për të tjerët.








Tema 4: Familjet tona

Përmes kësaj tematike nxënësit fitojnë njohuri për mënyrën si njerëzit organizojnë prodhimin, shpërndarjen dhe konsumin e të mirave e të shërbimeve dhe njihen e kuptojnë çështjet themelore, që lidhen me vendimet në fushën e veprimtarisë ekonomike.  Ata njihen  në përputhje me nivelin e shkollimit dhe të kurrikulës, me konceptet kryesore ekonomike dhe rëndësinë që ka njohja e tyre për jetën e tij dhe të shoqërisë. Në këtë mënyrë, mundësohet edhe realizimi i kompetencës ekonomike, që nënkupton njohuri për funksionimin e botës ekonomike dhe aftësi për të vepruar me mençuri në këtë botë.  

	Rezultatet e të nxënit - Familjet tona  -  7 orë

	Njohuri
	Aftësitë
	Qëndrimet

	· Nxënësi zbulon si njerëzit në një familje janë të ngjashëm dhe të ndryshëm, si ata punojnë së bashku për një jetë më të mirë.
· Nxënësi bëhet i vetëdijshëm që të gjitha familjet, për të jetuar, duhet të kenë ushqim, veshje dhe shtëpi banimi.
· Ai fillon të kuptojë ndryshimin ndërmjet një nevoje dhe një dëshire. 
· Nxënësi mëson se si punët (profesionet) u sigurojnë anëtarëve të familjes plotësimin e nevojave dhe të dëshirave.
· Nxënësi skicon anëtarët e familjes duke bërë punë të ndryshme.
· Nxënësi zbulon në një hartë, vendet ku anëtarët e familjes së tyre shkojnë për të plotësuar nevojat dhe dëshirat e tyre. 
· Nxënësi mëson për rëndësinë që ka puna për të paguar për nevojat dhe dëshirat tona.
	Nxënësi duhet të aftësohet:
· Të tregojë çfarë është familja;
· Të tregojë si njerëzit jetojnë dhe punojnë 
së bashku në një familje;
· Të shpjegojë ndryshimet ndërmjet nevojave dhe dëshirave; 
· Të dallojë dhe përkufizojë një profesion 
si një punë që duhet bërë;
· Të dallojë profesione të ndryshme;
· Të përcaktojë një simbol për një punë 
dhe shërbim të caktuar;
· Të vendosë në hartë simbole të ndryshme 
për punë dhe shërbime. 
· Të tregojë se si anëtarët e familjes janë 
të varur nga puna që bëjnë për të siguruar nevojat dhe dëshirat;
· Të përshkruajë punët që njerëzit bëjnë 
për të siguruar paratë. 
· Të tregojë se si familjet i përdorin paratë 
për të plotësuar nevojat dhe dëshirat e tyre.
	Nxënësi:
· Respekton profesionet dhe shërbimet e ndryshme që kryhen në shoqëri.
· Respekton njerëzit e punës, pavarësisht nga lloji i punës 
që kryejnë.



PROGRAM ANALITIK

LËNDA: QYTETARI
FUSHA: SHKENCAT SHOQERORE
KOMPETENCAT DHE SHTRIRJA E TYRE NË PROGRAM

	35 JAVË × 1 = 35 ORË
	

	TEMATIKAT
	NUMRI I ORËVE

	Unë dhe të tjerët
	9 orë

	Respekti, bashkëjetesa paqësore, rregullat
	10 orë

	Sjellja e shëndetshme dhe e sigurt në shtëpi, shkollë, në park, në rrugë.
	9 orë

	Familjet tona
	7 orë

	Gjithsej
	35 orë



























PLANI VJETOR

SHPËRNDARJA E PËRMBAJTJES SË LËNDËS

	
NR
	TREMUJORI I PARË
SHTATOR – DHJETOR
(14 JAVË)
Gjithsej 14 orë
	
NR
	TREMUJORI I DYTË
JANAR – MARS
(12 JAVË)
Gjithsej 12 orë
	
NR
	TREMUJORI I TRETË
PRILL – QERSHOR
(9 JAVË)
Gjithsej 9 orë

	1
	Unë jam ...
	1
	Rregulla për të gjithë
	1
	Veprimtari – Simbolet e rrezikut

	2
	Veprimtari - Të njëjtë dhe të ndryshëm
	2
	Veprimtari – Luajmë me rregulla
	2
	Përforco njohuritë - Zbulo, Luaj, Fito!

	3
	Sa shumë emocione!
	3
	Minutat e pushimit
	3
	Familjet tona

	4
	Çfarë është lumturia?
	4
	Kur harrojmë rregullat e lojës
	4
	Nevojat dhe dëshirat e familjeve tona

	5
	Më prano si jam!
	5
	Përforco njohuritë - Zbulo, Luaj, Fito!
	5
	Bizneset në lagjen tonë

	6
	Kujdesem për ty
	6
	Mikrobe? Jo, faleminderit!
	6
	Profesionet në lagjen tonë

	7
	E imja apo e jotja?!
	7
	Ushqime shumëngjyrëshe!
	7
	Biznesi ynë i ri

	8
	Veprimtari-Treni i nevojave dhe dëshirave
	8
	Gabimi i Drinos!
	8
	Përsëritje

	9
	Përforco njohuritë - Zbulo, Luaj, Fito!
	9
	Mos, mos, mos!
	9
	Përsëritje

	10
	Zbulimi i Erës
	10
	Sirena e ndihmës
	

	11
	Respekti për veten
	11
	Veprimtari – Në qytet
	

	12
	Respekti për të tjerët
	12
	Zbulojmë të panjohurën
	

	13
	Fjalët magjike
	
	

	14
	Veprimtari – Unë të dëgjoj kur ti flet
	
	











PLANI MËSIMOR

Periudha e parë (shtator-dhjetor)		LËNDA: QYTETARI

Rezultatet e të nxënit
· Identifikon dhe përshkruan karakteristikat e tij themelore (p.sh., emrin, moshën, mendimet, ndjenjat, pëlqimet, mospëlqimet).
· Identifikon dhe përshkruan karakteristikat themelore të të tjerëve (p.sh., emrin, moshën, mendimet, ndjenjat, pëlqimet, mospëlqimet).
· Identifikon ngjashmëritë dhe dallimet mes tyre dhe shokëve të klasës.
· Dallon që ai dhe të tjerët i shohin dhe i përjetojnë gjërat ndryshe. 
· Tregon që secili shikon tek tjetri pak nga vetja dhe anasjelltas
· Tregon përse është e rëndësishme të kuptojë dhe të bashkëpunojë me të tjerët.
· Komunikon lirshëm idetë, mendimet dhe ndjenjat e tij.

	Nr
	Tematikat
	Tema mësimore
	Situata 
e parashikuar 
e të nxënit
	Metodologjia
	Vlerësimi
	Burimet e materialet didaktike

	1. 
	Unë dhe
të tjerët
	Unë jam ...
	Prezantojnë vetveten, duke folur për karakteristikat 
e tyre.
	Diskutim 
i udhëhequr, 
lojë prezantimi, punë në grup
	Nxënësit vlerësohen për
pjesëmarrjen në diskutim,  plotësimin e detyrave dhe bashkëpunimin me shokët.
	Libri i nxënësit, videoprojektor, laptop, tabela, lapsa me ngjyra, fotografi personale.

	2. 
	
	Veprimtari - Të njëjtë dhe të ndryshëm
	Njihemi dhe zbulojmë ngjashmëritë 
dhe ndryshimet.
	Lojë klasifikimi, punë grupore, diskutim
	Nxënësit vlerësohen për
pjesëmarrjen aktive në diskutim, aftësinë për të dalluar ngjashmëritë dhe ndryshimet, bashkëpunimin në grup dhe respektin ndaj shokëve/shoqeve.
	Libri i nxënësit, videoprojektor, laptop, lapsa, ngjyra, letra A3, ngjitës, fisha me emra 

	3. 
	
	Sa shumë emocione!
	Si ndihesh? 
Loja e mocioneve.
	Lojë dramatizimi, diskutim, vizatim emocionesh
	Nxënësit vlerësohen për
dallimin e emocioneve,
pjesëmarrjen në diskutim, 
përdorimin e fjalëve të reja, 
bashkëpunimin në lojë dhe  
plotësimin e detyrave.
	Libri i nxënësit, videoprojektor, laptop, lapsa, ngjyra, letra A3, ngjitës, letra me ngjyra.

	4. 
	
	Çfarë është lumturia?
	Çfarë të lumturon?
	Diskutim 
i udhëhequr, 
punë në grup, tregim personal
	Nxënësit vlerësohen për dallimin 
e emocioneve, pjesëmarrjen 
në diskutim, përdorimin e fjalëve 
të reja, bashkëpunimin në lojë
dhe plotësimin e detyrave.
	Libri i nxënësit, videoprojektor, laptop, lapsa, ngjyra, letra A3, ngjitës, letra me ngjyra, figura 
për dëshirat dhe nevojat, Konventa e fëmijëve.

	5. 
	
	Më prano 
si jam!
	Diskutim “Rosaku i shëmtuar”, reflektojnë 
mbi ndjenjat
e personazhit 
dhe rëndësinë 
e pranimit të të tjerëve siç janë.
	Lojë role, diskutim, 
tregime të përbashkëta
	Nxënësit vlerësohen për pjesëmarrjen në diskutim, 
dallimin e të drejtave të fëmijëve, aftësinë për të shprehur mendime 
dhe ndjenja, bashkëpunimin gjatë aktiviteteve dhe plotësimin korrekt 
të detyrave.
	Libri i nxënësit, videoprojektor, laptop, figura të rosakut, fletë pune, ngjyra dhe lapsa, tabelë, kartona me emocione

	6. 
	
	Kujdesem për ty
	Mënyra për 
të treguar kujdes ndaj të tjerëve
	Diskutim, 
lojë dramatizimi, punë në grup
	Nxënësit vlerësohen për
pjesëmarrjen aktive, 
bashkëpunimin në grup, realizimin 
e aktiviteteve, krijimtarinë 
në kartolinë.
	Libri i nxënësit, videoprojektor,laptop, lapsa, ngjyra, letra A3, ngjitës,

	7. 
	
	E imja apo 
e jotja?!
	Koncepti i pronësisë dhe respekti ndaj sendeve të tjetrit
	Diskutim, lojë role, pyetësor
	Nxënësit vlerësohen për
pjesëmarrjen në diskutim, 
përdorimin e fjalëve të reja, 
bashkëpunimin dhe respektimin 
e njëri-tjetrit.
	Libri i nxënësit, videoprojektor, laptop, lapsa, ngjyra, letra A3, ngjitës, kube lodrash, kartona emocionesh

	8. 
	
	Veprimtari - Treni 
i nevojave dhe dëshirave
	Nevojat dhe dëshirat tona.
	Lojë interaktive, punë në grup, vizatim
	Nxënësit vlerësohen për 
pjesëmarrjen në diskutim,
dallimin e saktë të nevojave dhe dëshirave, bashkëpunimin në aktivitet dhe plotësimin e detyrave.
	Libri i nxënësit, videoprojektor, laptop, lapsa, ngjyra, letra A3, ngjitës, figura ku tregohen nevoja dhe dëshira

	9. 
	
	Përforco njohuritë - Zbulo, Luaj, Fito!
	Loja 
“Mos u nxeh!”
	Lojë interaktive, pyetësor, aktivitet grupor
	Nxënësit vlerësohen për pjesëmarrjen aktive, respektimin e rregullave, 
komunikimin e sjellshëm, përdorimin e fjalëve magjike dhe ruajtjen e qetësisë gjatë lojës 
“Mos u nxeh!”
	Libri i nxënësit, videoprojektor, laptop, tabela e lojës, zari, figura, kartonë, tabela, ngjyra.

	10. 
	Respekti,
bashkëjetesa paqësore, rregullat
	Zbulimi 
i Erës
	Sjellja dhe respekti- bisedë.
	Diskutim, lojë dramatizimi, tregim ilustrues
	Nxënësit vlerësohen për
pjesëmarrjen aktive, 
përdorimin e fjalëve të mirësjellje, bashkëpunimin në grup, realizimin 
e aktiviteteve, 
krijimtarinë në kartolinë.
	Libri i nxënësit, videoprojektor, laptop, figura, kartolina, l
apsa me ngjyra, fletë A4,fleta 
me ngjyrë të zezë dhe të kuqe, ngjitës, gërshërë.

	11. 
	
	Respekti 
për veten
	Mënyra për të treguar respektin ndaj vetes
	Diskutim, punë 
në grup, aktivitet reflektues
	Nxënësit vlerësohen për
Veprimet që tregojnë respekt, pjesëmarrjen në diskutim, përdorimin e fjalëve të reja, bashkëpunimin dhe  
plotësimin e detyrave.
	Libri i nxënësit, videoprojektor, laptop, lapsa, ngjyra,

	12. 
	
	Respekti 
për të tjerët
	Nxënësit mësojnë dhe praktikojnë respektin për bashkëmoshatarët
	Lojë role, diskutim, 
aktivitet grupor
	Nxënësit vlerësohen për
Mënyrën e sjelljes,
pjesëmarrjen në diskutim, 
përdorimin e fjalëve të reja, 
bashkëpunimin në lojë dhe  
plotësimin e detyrave.
	Libri i nxënësit, videoprojektor, laptop, figura, tabela, 
lapsa me ngjyra, kartolina.

	13. 
	
	Fjalët magjike
	Nxënësit identifikojnë 
fjalët e mira dhe 
të sjellshme 
në komunikim
	Lojë interaktive, dramatizim, diskutim
	Nxënësit vlerësohen për
pjesëmarrjen aktive, përdorimin 
e fjalëve të mirësjellje, bashkëpunimin në grup, 
realizimin e aktiviteteve.
	Libri i nxënësit, videoprojektor, laptop, lapsa, ngjyra, letra A3, ngjitës, letra me ngjyra.

	14. 
	
	Veprimtari – Unë të dëgjoj kur 
ti flet
	Nxënësit praktikojnë dëgjimin aktiv dhe komunikimin të respektueshëm
	Lojë role, punë 
në grup, diskutim
	Nxënësit vlerësohen për
Respektimin e tjetrit,
pjesëmarrjen në diskutim, 
përdorimin e fjalëve të reja, 
bashkëpunimin dhe  
plotësimin e detyrave.
	Libri i nxënësit, videoprojektor, laptop, top i butë, figura, tabela, kartona me rregulla.




PLANI MËSIMOR

Periudha e dytë  (janar-mars)		LËNDA: QYTETARI


Rezultatet e të nxënit

Nxënësi 
· Përcakton "respektin" me gjuhën e tij.
· Identifikon mënyra për të treguar respekt për veten dhe të tjerët.
· Demonstron sjellje që tregojnë respekt
· Tregon që të gjithë meritojnë respekt, pavarësisht nga dallimet.
· Parashikon pasojat e mungesës së respektit në aspekte të ndryshme.
· Flet për rëndësinë e rregullave për jetesën e përbashkët. 
· Shpjegon që ndjekja e rregullave tregon respekt për të tjerët dhe bashkësinë ku jetojnë.
· Tregon me shembuj disa nga pasojat që shoqërojnë thyerjen ose mosrespektimin e rregullave.
· Harton disa rregulla të thjeshta që nxisin respektin në klasën dhe shkollën e tyre
· Shpjegon rëndësinë e veprimeve dhe rregullave bazë të higjienës (p.sh., larja e duarve, larja e dhëmbëve, larja).
· Përshkruan disa prej ushqimeve të shëndetshme dhe të tregojë përse janë të tilla.
· Tregon përse është i rëndësishëm gjumi dhe ushtrimet fizike.
· Përshkruan disa nga zakonet në fushën e të ushqyerit dhe të të ushtruarit në këndvështrimin e sjelljes së shëndetshme dhe të sigurt.
· Identifikon rreziqet e mundshme të sigurisë në shtëpi dhe shkollë (mjete të mprehta, mjete pastrimi, zjarri, elektriciteti, shkallët etj.).
· Identifikon të rriturit e besuar tek të cilët mund të kërkojë ndihmë në situata të pasigurta.
· Raporton tek të rriturit rastet kur u kërkohet informacion për vete.



	Nr
	Tematikat
	Tema mësimore
	Situata 
e parashikuar 
e të nxënit
	Metodologjia
	Vlerësimi
	Burimet e materialet didaktike

	1
	Respekti, bashkëjetesa paqësore, rregullat

	Rregulla 
për të gjithë
	Nxënësit diskutojnë rëndësinë e rregullave në klasë, familje dhe shoqëri
	Diskutim 
i udhëhequr, brainstorming, punë në grup
	Nxënësit vlerësohen 
për pjesëmarrjen aktive, 
dallimin e sjelljeve të mira 
dhe të pahijshme,përdorimin e fjalëve mirësjelljeje, respektimin e rregullave dhe bashkëpunimin në grup.
	Libri i nxënësit, videoprojektor, laptop, figura, tabela, kartona me rregulla, lapsa me ngjyra.

	2
	
	Veprimtari – Luajmë me rregulla
	Nxënësit zhvillojnë lojëra duke respektuar rregullat 
e vendosura
	Lojë didaktike, punë në grup, reflektim
	Nxënësit vlerësohen për
pjesëmarrjen aktive, 
dallimin e sjelljeve të mira 
dhe të pahijshme,
përdorimin e fjalëve mirësjelljeje, respektimin 
e rregullave.
	Libri i nxënësit, videoprojektor, laptop, figura, semafor me ngjyra, tabela, lapsa me ngjyra, kartona.

	3
	
	Minutat 
e pushimit
	Nxënësit diskutojnë sjelljet e duhura gjatë pushimit në shkollë
	Diskutim, lojë role, vëzhgim situatash
	Nxënësit vlerësohen për
pjesëmarrjen aktive, 
dallimin e sjelljeve të mira 
dhe të pahijshme,përdorimin e fjalëve mirësjelljeje dhe bashkëpunimin në grup.
	Libri i nxënësit, videoprojektor, laptop, tabela, figura, etiketa 
me fjalë, lapsa me ngjyra.

	4
	
	Kur harrojmë rregullat e lojës
	Nxënësit analizojnë pasojat kur nuk respektohen rregullat
	Lojë role, diskutim, analizë situatash
	Nxënësit vlerësohen për
respektimin e rregullave, 
bashkëpunimin gjatë lojës, komunikimin e sjellshëm, pjesëmarrjen aktive dhe  zgjidhjen pa konflikt 
të situatave.
	Libri i nxënësit, videoprojektor, laptop, litar, tabelë, kartona 
me rregulla, shkumës, figura.

	5
	
	Përforco njohuritë - Zbulo, Luaj, Fito!
	Nxënësit përforcojnë njohuritë mbi rregullat dhe sjelljet e mira përmes lojës
	Lojë me pyetje-përgjigje, 
punë në grup
	Nxënësit vlerësohen për 
pjesëmarrjen aktive, 
respektimin e rregullave, 
komunikimin e sjellshëm, përdorimin e fjalëve magjike dhe ruajtjen e qetësisë gjatë lojës “Mos u nxeh!”

	Libri i nxënësit, videoprojektor, laptop, tabela e lojës, zari, figura, tabela, ngjyra.

	6
	Sjellja e shëndetshme dhe e sigurt në shtëpi, shkollë,
në park,
në rrugë.

	Mikrobe? Jo, faleminderit!
	Nxënësit mësojnë rëndësinë e higjienës personale për shëndetin
	Demonstrim praktik, diskutim, punë në grup
	Nxënësit vlerësohen 
për pjesëmarrjen aktive, 
kuptimin e rëndësisë 
së higjienës, realizimin 
e aktivitetit STEM, dallimin 
e mjeteve të higjienës dhe 
bashkëpunimin. 

	Libri i nxënësit. Videoprojektor. Laptop.  Sapun, figura edukative, video ilustrative

	7
	
	Ushqime shumëngjyrëshe!
	Nxënësit identifikojnë ushqimet e shëndetshme dhe rëndësinë e tyre
	Diskutim, klasifikim ushqimesh, 
punë praktike
	Nxënësit vlerësohen për 
pjesëmarrjen aktive, dallimin 
e ushqimeve të shëndetshme, interpretimin e të dhënave, bashkëpunimin në çift dhe realizimin e posterit.

	Libri i nxënësit. Videoprojektor. Laptop.  Figura ushqimesh, tabela ushqimore, revista

	8
	
	Gabimi i Drinos!
	Nxënësit analizojnë një situatë problematike 
dhe mënyrat 
për ta korrigjuar
	Tregim ilustrues, diskutim, 
lojë role
	Nxënësit vlerësohen për 
pjesëmarrjen aktive, kuptimin e zakoneve të shëndetshme, dallimin e mjeteve të ndihmës së shpejtë, bashkëpunimin 
në grup dhe realizimin 
e aktiviteteve.
	Libri i nxënësit. Videoprojektor. Laptop.  Libri, kartolina me situata, ilustrime

	9
	
	Mos, mos, mos!
	Nxënësit mësojnë 
të shmangin sjelljet 
e rrezikshme ose 
të papërshtatshme.
	Diskutim, vëzhgim figurash, 
lojë klasifikimi, 
punë në grup
	Nxënësit vlerësohen për
pjesëmarrjen aktive, dallimin 
e sjelljeve të sigurta dhe 
të pasigurta, komunikimin gjatë diskutimit dhe  reflektimin mbi sjelljen personale.
	Libri i nxënësit. Videoprojektor. Laptop.  Kartolina me simbole rreziku, postera, figura ilustrative, tabela

	10
	
	Sirena 
e ndihmës
	Nxënësit njihen me mënyrat e kërkimit 
të ndihmës në raste emergjente
	Lojë didaktike, pyetje-përgjigje, punë në grup
	Nxënësit vlerësohen 
për njohjen e numrave 
të emergjencës, kuptimin 
e rregullave të sigurisë, 
pjesëmarrjen aktive në diskutime, sjelljen gjatë simulimit dhe plotësimin 
e aktiviteteve.
	Libri i nxënësit. Videoprojektor. Laptop.  Kartolina me pyetje, tabela pikësh, materiale didaktike, ilustrime

	11
	
	Veprimtari –
Në qytet
	Nxënësit identifikojnë rregullat e sjelljes dhe sigurisë në qytet
	Diskutim, vëzhgim figurash, lojë klasifikimi, 
punë në grup
	Nxënësit vlerësohen 
për njohjen e ngjyrave 
të semaforit, dallimin 
e sjelljeve të sigurta, 
pjesëmarrjen aktive në diskutime, respektimin e rregullave gjatë lojës me role dhe realizimin e aktiviteteve.
	Libri i nxënësit. Videoprojektor. Laptop.  Kartolina me simbole rreziku, postera, figura ilustrative, tabela

	12
	
	Zbulojmë 
të panjohurën
	Nxënësit zhvillojnë kuriozitetin dhe mësojnë të eksplorojnë në mënyrë të sigurt
	Lojë didaktike, pyetje-përgjigje, punë në grup
	Nxënësit vlerësohen për
kuptimin e rregullave 
të sigurisë online, dallimin 
e sjelljeve të drejta, pjesëmarrjen aktive në diskutime, identifikimin e mjeteve digjitale dhe reagimin 
në situata problemore.
	Libri i nxënësit. Videoprojektor. Laptop.  Kartolina me pyetje, tabela pikësh, materiale didaktike, ilustrime


PLANI MËSIMOR

Periudha e tretë (prill-qershor)	            LËNDA: QYTETARI

Rezultatet e të nxënit
Nxënësi:
· Identifikon disa nga sjelljet e sigurta në shtëpi, shkollë dhe në mjedise publike (parku i lojërave, lagje, rrugë), 
me qëllim parandalimin e situatave të rrezikshme për vete dhe për të tjerët.
· Dallon sinjalet kryesore të kalimit të rrugës dhe të kërkojë gjithmonë ndihmën e të rriturit për ta kaluar atë.
· Dallon dhe të përdor simbolet kryesore pamore paralajmëruese.
· Përshkruan disa nga parimet që duhet të mbajë parasysh kur përdor internetin.
· Identifikon të rriturit e besuar tek të cilët mund të kërkojë ndihmë në situata të pasigurta.
· Raporton tek të rriturit rastet kur u kërkohet informacion për vete.
· Tregon çfarë është familja.
· Tregon si njerëzit jetojnë dhe punojnë së bashku në një familje.
· Shpjegon ndryshimet ndërmjet nevojave dhe dëshirave. 
· Dallon dhe përkufizon një profesion si një punë që duhet bërë.
· Përcakton një simbol për një punë dhe shërbim të caktuar.
· Tregon se si anëtarët e familjes janë të varur nga puna që bëjnë për të siguruar nevojat dhe dëshirat.
· Përshkruan punët që njerëzit bëjnë për të siguruar paratë. 
· Tregon se si familjet i përdorin paratë për të plotësuar nevojat dhe dëshirat e tyre.







	Nr
	Tematika
	Tema mësimore
	Situata 
e parashikuar 
e të nxënit
	Metodologjia
	Vlerësimi
	Burimet e materialet didaktike

	1
	Sjellja e shëndetshme dhe e sigurt në shtëpi, shkollë,
në park,
në rrugë.

	Veprimtari – Simbolet 
e rrezikut
	Nxënësit njihen me simbolet kryesore 
të rrezikut dhe 
kuptimin e tyre 
në jetën e përditshme
	Diskutim, vëzhgim figurash, lojë klasifikimi, punë 
në grup
	Nxënësit vlerësohen për 
kuptimin e simboleve të rrezikut, dallimin e sjelljeve 
të sigurta dhe të pasigurta, 
pjesëmarrjen në diskutime, reagimin në situata problemore dhe bashkëpunimin gjatë aktiviteteve.
	Libri i nxënësit. Videoprojektor. 
Laptop.  
Kartolina me simbole rreziku, postera, 
figura ilustrative, tabela

	2
	
	Përforco njohuritë - Zbulo, Luaj, Fito!
	Nxënësit përforcojnë njohuritë e marra mbi sigurinë, rregullat dhe shëndetin përmes lojërave dhe pyetjeve
	Lojë didaktike, pyetje-përgjigje, punë në grup
	Nxënësit vlerësohen për 
pjesëmarrjen aktive, 
respektimin e rregullave, 
komunikimin e sjellshëm, përdorimin e fjalëve magjike dhe ruajtjen e qetësisë gjatë lojës “Mos u nxeh!”
	Libri i nxënësit. Videoprojektor. Laptop.  Kartolina me pyetje, tabela pikësh, materiale didaktike, ilustrime

	3
	Familjet tona
	Familjet tona
	Nxënësit vëzhgojnë figurën e një lagjeje 
ku familje të ndryshme jetojnë, punojnë, 
luajnë dhe bashkëpunojnë me njëra-tjetrën.
	Bashkëbisedim, vëzhgim i figurave, diskutim i drejtuar, klasifikim, punë individuale, punë në dyshe, lojë didaktike, pyetje-përgjigje, shkrim 
i drejtuar, vizatim, reflektim.

	Nxënësit vlerësohen për dhënien e përgjigjeve në diskutim, pjesëmarrjes në aktivitete, vizatimit dhe plotësimit të fjalive dhe aftësinë për të dalluar ngjashmëritë dhe ndryshimet ndërmjet familjeve.
	Burimet: 
Libri i nxënësit, videoprojektor, laptop, posteri/figura e tekstit, fletë pune, lapsa me ngjyra.
Platforma digjitale:
 lms.junior-albania.org/course.

	Nevojat 
dhe dëshirat e familjeve tona
	Nxënësit vëzhgojnë figura me ushqime, veshje, shtëpi, lodra dhe objekte të tjera. Përmes diskutimit dhe lojërave zgjedhëse, ata dallojnë nevojat nga dëshirat dhe kuptojnë se familjet përdorin paratë fillimisht për të plotësuar nevojat 
e domosdoshme.

	Bashkëbisedim, vëzhgim i figurave, diskutim i drejtuar, punë individuale, punë në dyshe, 
lojë didaktike, pyetje-përgjigje, shkrim i drejtuar, vizatim, reflektim.
	Nxënësit vlerësohen për dallimin e nevojave nga dëshirat, argumentimin 
e zgjedhjeve, pjesëmarrjen 
në diskutime, plotësimin 
e detyrave në libër, respektimin e mendimeve të të tjerëve.

	Burimet: 
Libri i nxënësit, videoprojektor, laptop, posteri/figura e tekstit, fletë pune, lapsa me ngjyra.
Platforma digjitale:
lms.junior-albania.org/course.

	Bizneset në lagjen tonë
	Përmes diskutimit 
dhe lojës së rolit "Sipërmarrësi i vogël", ata kuptojnë rëndësinë 
e bizneseve për komunitetin.
	Bashkëbisedim, vëzhgim, diskutim 
i drejtuar, punë individuale, punë 
në dyshe, lojë roli, pyetje-përgjigje, vizatim, reflektim.
	Nxënësit vlerësohen për
pjesëmarrjen në diskutim, dallimin e bizneseve dhe shërbimeve,
 plotësimin e ushtrimeve,
 kreativitetin në vizatim dhe
bashkëpunimin me të tjerët.
	Burimet: 
Libri i nxënësit, videoprojektor, laptop, posteri/figura e tekstit, fletë pune, lapsa me ngjyra.
Platforma digjitale:
lms.junior-albania.org/course.

	Profesionet në lagjen tonë
	Nxënësit vëzhgojnë figura që paraqesin profesione të ndryshme si mësues, mjek, zjarrfikës dhe veteriner.
	Vëzhgim, bashkëbisedim, lojë didaktike, punë individuale, punë në çift, diskutim 
i drejtuar, vizatim, pyetje–përgjigje.
	Nxënësit vlerësohen për
njohjen e profesioneve
përshkrimin e punës
pjesëmarrjen në diskutim
 kreativitetin në vizatim
 bashkëpunimin me të tjerët.
	Burimet: 
Libri i nxënësit, videoprojektor, laptop, posteri/figura e tekstit, fletë pune, lapsa me ngjyra. Platforma digjitale:
 lms.junior-albania.org/course.

Biznesi ynë i ri
	Përmes vizatimit dhe lojës, nxënësit kuptojnë rolin e sipërmarrësit dhe rëndësinë e ideve në krijimin e një biznesi.
	Bashkëbisedim, vëzhgim, diskutim 
i drejtuar, punë individuale, punë në grup, lojë didaktike, vizatim, shkrim i thjeshtë, pyetje–përgjigje.
	Nxënësit vlerësohen për
kreativitetin në ide biznesi,
pjesëmarrjen në diskutim,
 përshkrimin e biznesit,
dhe bashkëpunimin në grup.
	Burimet: 
Libri i nxënësit, videoprojektor, laptop, fletë pune, lapsa me ngjyra.
Platforma digjitale:
lms.junior-albania.org/course.

	Përforcim
	Përmes lojërave didaktike, diskutimit dhe punës në grup ata rikujtojnë konceptet kryesore të kapitullit: familja, nevoja, dëshira, profesioni dhe biznesi, si dhe kuptojnë lidhjen mes tyre në jetën 
e përditshme.
	Lojë didaktike, punë individuale, punë në grup, diskutim i drejtuar, vizatim, prezantim, pyetje–përgjigje.
	Nxënësit vlerësohen për
pjesëmarrjen në diskutime,
dallimin e koncepteve kryesore punën në grup,
 kreativitetin në vizatim 
ose veprimtari dhe
 bashkëpunimin me shokët

	Burimet: 
Libri i nxënësit, videoprojektor, laptop, posteri/figura e tekstit, fletë pune, lapsa me ngjyra.
Platforma digjitale:
 lms.junior-albania.org/course.

	Përforcim
	
	
	
	












